**ELŐTERJESZTÉS**

**A KÉPVISELŐ-TESTÜLET**

**2018. december 10-i rendes ülésére**

**Gyermekétkeztetési díj emelésről**

A napirendet tárgyaló ülés dátuma: 2018.12.10.

A napirendet tárgyaló ülés: Pénzügyi Bizottság, Képviselő-testület

Az előterjesztést készítette: jegyző

Előterjesztő: polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ---

**2. Jogszabályi hivatkozások** :

**3.Költségkihatások** és egyéb szükséges feltételeket, illetve megteremtésük javasolt forrásai:

**4. Tényállás bemutatása:**

2013. január 1.-től önkormányzat kötelező feladata az élelmezési tevékenység ellátása az óvodákban és az iskolában

A gyermekek védelméről és a gyámügyi igazgatásról szóló1997. évi XXXI. törvény (továbbiakban:Gyvt.) 151.§ alapján a gyermekétkeztetés szabályait kell alkalmazni az óvodában és az általános iskolai ellátás keretében nyújtott étkeztetésre.

A Gyvt. előírja, ha a szülő eltérően nem rendelkezik, a gyermekek és a tanulók számára az óvodai nevelési napokon, valamint az iskolai tanítási napokon a települési önkormányzat az általa fenntartott óvodában és a közigazgatási területén az állami intézményfenntartó központ által fenntartott nevelési-oktatási intézményben, biztosítja a déli meleg főétkezést és két további étkezést.

A Telki Óvodában és a Pipacsvirág Magyar- Angol Kéttanítási Nyelvű Általános Iskolában az étkeztetési feladatokat 2007. októberétől a Sodexo Magyarország Kft. 2017.augusztus 9-től az új tulajdonos a Hungast Holding Zrt. nevében a szolgáltatást a Hungast Vitel Kft végzi.

A **Hungast Vitel Kft**. levélben jelezte az Önkormányzatnak, hogy az érvényben lévő vállalkozási szerződésben szereplő étkezési költségek ***22 %-os emelésére*** tesz javaslatot.

|  |
| --- |
| **Átlagos többletköltségek /ÁFA nélkül** |
| **Ft/hó** |
| **Intézmény** | **Adag** | **Jelenleg Ft/hó** | **Jelenleg Ft/hó** | **Javaslat Ft/hó** | **Javaslat Ft/hó** | **Változás Ft/hó** |
| **db** |
| **Óvoda**  |   |   |   |   |   |   |
|  Tízórai | 2981 | 94,40 Ft |  | 115,16 Ft |  |  |
| Ebéd | 2981 | 294,74 Ft |  | 359,59 Ft |  |  |
| Uzsonna | 2981 | 90,60 Ft |  | 110,53 Ft |  |  |
| Összesen |   | **479,74 Ft** | **1 430 105** | **585,28 Ft** | **1 744 720** | **+ 314 615**  |
| **Iskola**  |   |   |   |   |   |   |
|  Tízórai | 4303 | 98,20 Ft |  | **119,80 Ft** | 515 499 |  |
| Ebéd | 6070 | 359,67 Ft |  | **438,80 Ft** | 2 663 516 |  |
| Uzsonna | 3385 | 97,11 Ft |  | **118,48 Ft** | 401 055 |  |
| Összesen |   | **554,98 Ft** | **2 934 469** | **677,08 Ft** | **3 580 070** | **+ 645 601** |
| **Összesen** |   |   | **4 364 574** |   |   | **+ 960 216** |

A Hungast Vitel Kft által javasolt korrekció 2019. évben havonta nettó 960 216.- Ft, többletkiadást jelentene.

 Az önkormányzatnak a gyermekétkeztetési állami támogatást terhére ekkora többletet nem tud elszámolni.

***Javaslatunk a lépcsőzetes emelés, mely januártól 10 %-os és szeptembertől további 5 %-os lenne.***

***Ez alapján 2018/2019 tanévben havi 436 457 Ft-tal, míg a 2019/2020 tanévben havi 654 686 Ft többlet kiadás keletkezni***

***Az önkormányzat a nyersanyagnorma változatlan hagyását javasolja, az igénybevevők által fizetendő térítési díj 2019.évben változatlan maradna.***

Az étkezési nyersanyagnorma 100%-át téríti meg az igénybevevő amennyiben nem jogosult kedvezményre.

Szociális helyzettől függően 50- 100 %-os kedvezmény vehető igénybe.

A Telki Óvodában 87 fő ingyenesen érkező gyermek van, az Iskolába 4 fő 50%, és 161 fő ingyenesen érkező gyermek.

***Melléklet: Hungast Vitel Kft megkeresése***

Telki,2018. december 7.

 Deltai Károly

 Polgármester

**Határozati javaslat**

**„A” változat**

**Telki község**

**Képviselő-testülete**

**/2018. (XII. .) Öh. számú**

**határozata**

**Az étkeztetésre vonatkozó**

**szolgáltatási szerződés módosításáról**

Telki község Képviselő-testületea közoktatási intézmények közétkeztetési feladatainak ellátására a SODEXO Magyarország Kft.-vel megkötött szerződését melyet a felvásárló jogutód új tulajdonos a Hungast Holding Zrt. nevében a szolgáltató a Hungast Vitel Kft-re szállt 2019. január 1-i hatállyal módosítja.

A közétkeztetés költségei **2019. évben a** következők szerint alakulnak.

**Telki Község Önkormányzat**

**Óvoda, Iskola gyermekétkeztetés**

|  |  |  |
| --- | --- | --- |
| **Étkezési típus** | **2019. január 1-től****Vételár****(Nyersanyagnorma + rezsi)****Ft/adag** | **2019.szeptember 01-től****Vételár****(Nyersanyagnorma + rezsi)****Ft/adag** |
| **Óvoda** |  |  |
| Tízórai | 103,84 Ft | 108,56 Ft |
| Ebéd | 324,21Ft | 338,95 Ft |
| Uzsonna | 99,66 Ft | 104,19 Ft |
| **Összesen** | **527,71 Ft** | **551,70 Ft** |
|  |
| **Iskola** |  |  |
| Tízórai | 108,02 Ft | 112,93 Ft |
|  Ebéd | 395,64 Ft | 413,62 Ft |
| Uzsonna | 106,82 Ft | 111 68 Ft |
| **Összesen** | **610,49 Ft** | **638,23Ft** |
| **Felnőtt Ebéd** | **396,- Ft** | **415,- Ft** |

A gyerekek/tanulók étkeztetésének térítési díjai változatlanok maradnának. A gyerekek/tanulók térítési díjként a nyersanyagnorma összegét fizetik.

A képviselő-testület felhatalmazza a polgármestert, hogy a szolgáltatóval a hatályos szerződés módosításra vonatkozó szerződést megkösse.

**Felelős:** Polgármester

**Határidő:** 2018. december 31.

**Határozati javaslat**

**„B” változat.**

**Telki község**

**Képviselő-testülete**

**/2018. (XII. )Öh. számú**

**határozata**

**Az étkeztetésre vonatkozó**

**szolgáltatási szerződés módosítására vonatkozó javaslatról**

Telki község Képviselő-testületea közoktatási intézmények közétkeztetési feladatainak ellátására a SODEXO Magyarország Kft.-vel megkötött szerződését melyet a felvásárló jogutód új tulajdonos a Hungast Holding Zrt. nevében a szolgáltató a Hungast Vitel Kft-re szállt.

Az új Hungast Holding Zrt. nevében szolgáltató Hungast Vitel Kft 2019. január 1-től érvényes árak megállapítására vonatkozó javaslatát nem fogadja el.

Felelős: Polgármester

Határidő: azonnal